CELEX: 62021TN0435
Language: el
Date: 2021-07-16 00:00:00
Title: Υπόθεση T-435/21: Προσφυγή της 16ης Ιουλίου 2021 — TK κατά Επιτροπής

30.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 349/49
            
         
      Προσφυγή της 16ης Ιουλίου 2021 — TK κατά Επιτροπής
      (Υπόθεση T-435/21)
      (2021/C 349/65)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: TK (εκπρόσωπος: S. Orlandi, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση περί μη προαγωγής του προσφεύγοντος στον βαθμό AD 15 κατά την περίοδο προαγωγών 2020·
               
            
                  —
               
               
                  να ακυρώσει τις αποφάσεις περί μη προαγωγής στον βαθμό AD 15 των υπαλλήλων που περιλαμβάνονται στον κατάλογο των προαχθέντων υπαλλήλων της περιόδου προαγωγών 2020·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής, ο προσφεύγων προβάλλει δύο λόγους.
      Με τον πρώτο λόγο προβάλλεται παράβαση της υποχρέωσης αιτιολογήσεως, του άρθρου 45 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης και της αρχής της ίσης μεταχείρισης. Ο προσφεύγων προβάλλει επίσης ένσταση έλλειψης νομιμότητας της απόφασης SEC (2007) 605 της Επιτροπής, της 10ης Μαΐου 2007, σχετικά με τις αρχές και τις διαδικασίες προαγωγής των ανώτερων διοικητικών στελεχών, για τον λόγο, ιδίως, ότι δεν προβλέπει την εξέταση των προσφυγών από άλλο όργανο εκτός από τη συμβουλευτική επιτροπή προαγωγών ανώτερων διοικητικών στελεχών. Εξάλλου, ο προσφεύγων προβάλλει ότι η επιτροπή αυτή έπρεπε να έχει τη δυνατότητα να δεχθεί μια προσφυγή χωρίς να περιορίζεται από τις ποσοστώσεις προαγωγής που έχουν εξαντληθεί κατά την κατάρτιση του καταλόγου των προαχθέντων υπαλλήλων.
      Με τον δεύτερο λόγο προβάλλεται πρόδηλο σφάλμα αξιολόγησης. Ο προσφεύγων προβάλλει συναφώς σωρεία αντικειμενικών αποδεικτικών στοιχείων που αφορούν ιδίως την αρχαιότητα και τα μόρια αξιολόγησης και θεωρεί ότι τα στοιχεία αυτά αποδεικνύουν ότι η προσβαλλόμενη απόφαση είναι αβάσιμη.